eo es an en ca es eu lt eo en en en eo eo eo eo eo eo ro eo en eo eo eo eu eu eo cs pl eo eo es es eo es es an en ca es eu lt eo en eo eo eo eo eo eo ro eo en eo eo eo eu eu eo cs pl eo eo es es eo en eo eo eo eo eo eo eo eo eo eo eo eo eo eo eo eo eo es eo eo es eo eo fr en hbs_lat de de fr fr hbs_lat en fr en es es es es es es eo eo eo eo es en es es en en eo es es es es pt eo es eo es
Oficiala prezento de Don Quijote kaj aliaj festadoj de la Tago de Esperanto
La 15an de decembro, kiel tradicie, la Esperanto-komunumo festos la Internacian Tagon de Esperanto, kiu komenciĝis kiel Tago de la Libro en Esperanto. Hispana Esperanto-Federacio pretigis specialan agadon por tiu tago: la oficialan prezenton en la sidejo de la Instituto Cervantes, la plej grava oficiala institucio por la promocio de la hispana kulturo, en Madrido, de la elektronika eldono de la traduko al Esperanto de "La inĝenia hidalgo Don Quijote de La Mancha", la plej grava verko de la hispana literaturo.
HEF organizis nun la oficialan prezentadon al la ĝenerala publiko por koincidi kun la Monda Tago de la Libro en Esperanto, kiu tutmonde festas la kulturon kreitan en la internacia lingvo, en tiu ĉi jaro 2016 en kiu oni kunmemoras la 400 datrevenon de la morto de ĝia aŭtoro Miguel de Cervantes.
La okazaĵo komenciĝos je la 7 vespere de la 15-a de decembro en la sidejo de la Instituto en strato Alcalá, 49, de Madrido (enirejo per la strato Barquillo). Ĝi estos prezentata de la direktoro de kulturo de la Instituto Cervantes, Beatriz Hernanz, kaj en ĝi partoprenos José Antonio del Barrio, prezidanto de Hispana Esperanto-Federacio, Miguel Gutiérrez Adúriz, verkisto en Esperanto kaj kunordiganto de la projekto de bitigo de la verko, kaj Ana Manero, respondeculo de la Bitoteko de HEF. Fine de la aranĝo okazos donacado de serio de libroj en Esperanto al la biblioteko de la Instituto Cervantes.
Ni alvokas ĉiujn esperantistojn kaj subtenantojn vivantajn en Madrido aŭ proksime, akompani nin dum la prezento, kaj disvastigi la aktivaĵon inter viaj konatoj interesiĝantaj pri la monda kulturo.
Krome, la diversaj esperantistaj grupoj kaj aktivuloj en pluraj urboj de la lando organizis aliajn aktivadojn por tiu kunmemoro de la Tago de Esperanto, aŭ “Zamenhof-Tago”. Kelkaj faris tion jam antaŭe, kiel la nova grupo de Teruelo (la urbo kie okazos la Hispana Kongreso de Esperanto en junio 2017), la 1-an de decembro, aŭ la grupoj de Zaragozo kaj Santandero, la 10-an de decembro. En Zaragozo oni okazigos ankaŭ prelegon en la sidejo de la grupo, la 13-an vespere. En Terrassa (Katalunio) la lokaj aktivuloj planas organizi ekspozicion de materialoj en Esperanto, la 15-an matene. Tiun saman tagon kelkaj grupoj organizos komunan vespermanĝon, ekz. en Vigo aŭ Sevilo, kaj ankaŭ en Madrido (post la menciita prezentado de Don Quijote). La grupoj de Bilbao kaj Valencio organizos la renkontiĝon la sekvan sabaton, la 17-an de decembro.
Se vi deziras partopreni iun el tiuj festoj, serĉu la kontaktojn en la retadreso http://www.esperanto.es/hef/index.php/grupos-en-espana, aŭ kontaktu kun la Federacio ĉe Esta dirección de correo electrónico está protegida contra spambots. Usted necesita tener Javascript activado para poder verla.
Disko nomata “Esperanto” estos prezentata en Madrido kun partopreno de esperantistoj
Cronómetrobudúestas hispana metalrok-bando, kiu decidis nomi sian sesan diskon kaj la kanton aperantan en ĝia tria trako per la nomo Esperanto.
Krome, dum ties pretigo, la bando petis helpon al Hispana Esperanto-Federacio, por la kunlaboro por la uzo de Esperanto. La rezulto estas la uzo de la lingvo en unu el la kantoj, la balado nomata Luna, en kies fina parto la konata poeto Miguel Fernández deklamas la poemon Ho, mia kor’, de Zamenhof.
La disko aperis pasintaŭguste. Dum preskaŭ la tuta monato septembro, Cronómetrobudú turneis en Meksiko, kie ili ĝuas konsiderindan famon, en sukcesa prezentado de la disko Esperanto. La 1an de oktobro, ili faris la unuan prezenton de la disko en Hispanio, en la urbo Burgoso (Burgos), el kie ili devenas. La koncerton partoprenis Miguel Fernández per la deklamado de la versoj de Zamenhof kadre de la ludo de la kanto Luna.
La dua prezento de la disko Esperanto en Hispanio okazos la venontan 5an de novembro en la koncertejo Moby Dick, de Madrido, je la 21a. Ankaŭ ĉi-okaze Miguel Fernández estis invitita rekte realigi la deklamon aŭskulteblan en la kanto.
Ni invitas kaj instigas ĉiujn esperantistojn loĝantajn en (aŭ pli-malpli proksime de) Madrido ĉeesti la koncerton.
La tuta k-disko ĝueblas en YouTube, ĉe la adreso: https://www.youtube.com/watch?v=DkVMkTFGSQI. (La kanto Luna, kie estas deklamata Ho, mia kor’, estas la sepa, kaj alklakante MOSTRAR MÁS, oni trovos i.a. la esperantigon de la originala teksto de la kanto kaj la hispanigon de Ho, mia kor’)
UEA organizas ĝeneralan voĉdonadon pri statut-ŝanĝo
Festivalo por pliaĝuloj ĉe la mediteranea marbordo
Don Quijote de La Mancha, en Esperanto en bita formato
Alproksimiĝas la 75 Hispana Kongreso de Esperanto, en Ekstremaduro
AMo-seminario en Ekstremaduro lige al la 75a Hispana Kongreso de Esperanto
Martin Wiese koncertos en junio en Madrid kaj en Teruelo, okaze de la Hispana Kongreso de #Esperanto… https://t.co/vZNOWvjBmJ
Aperis nova numero de la "Bitbulteno" de Hispana #Esperanto-Federacio. Kun novaĵoj pri celebradoj kaj multo pli… https://t.co/btHj00kn77
Programo de la AMo-Seminario kiu disvolviĝos en Teruelo 26-27 de junio, post la 76 Hispana Kongreso de #Esperanto… https://t.co/aW5b3KYnrT
Esperanto-kulturo ekster Esperantujo https://t.co/vK1CdohGoQ https://t.co/1TmCjNDbmM
Publicado programa casi definitivo del Congreso Español de #Esperanto, a finales de junio en #Teruel:… https://t.co/IA14ShdkM0
Boletín de noticias de la FEE
Joomla Extensions powered by Joobi
Federación Española de Esperanto
Rodríguez San Pedro 13-3-7, ES-28015 Madrid (mapa)
Tel. +34 914 468 079 · Esta dirección de correo electrónico está protegida contra spambots. Usted necesita tener Javascript activado para poder verla.
Las cookies nos permiter ofrecer nuestros servicios. Si continuas navegando, aceptas el uso que hacemos de la cookies. --- Kuketoj ebligas al ni oferi niajn servojn. Se vi eniras nian paĝaron, vi akceptas tion.
Para saber más sobre las cookies lea nuestra / por scii pli pri la kuketoj legu nian política de privacidad / protokolon pri privateco .
Acepto las cookies en este sitio. Mi akceptas la kuketojn.